દક્ષિણ આફ્રિકામાં હતાશ મેડિકલ વિદ્યાર્થીઓ તેમના અનિશ્ચિત ભાવિ વિશે ફરિયાદ કરવા હેશટેગ #UnemployedDoctors સાથે સોશિયલ મીડિયા પર પૉસ્ટ કરી રહ્યાં છે. આ વર્ષે લગભગ અંતિમ વર્ષના 300 વિદ્યાર્થીઓને હજુ ઇન્ટર્નશિપ માટે જગ્યા મળી નથી. આ બાબતમાં રાજકારણ પણ ભળ્યું છે. આરોગ્યપ્રધાન એરોન મોટ્સોઅલેદી તેમનું સમર્થન કરી રહ્યાં છે. તેઓ ત્રણ મોટા પ્રાંતો પર દોષનો ટોપલો ઢોળી રહ્યાં છે. આ ત્રણ પ્રાંતો ઇન્ટર્નશિપ માટે નાણાં આપવામાં નિષ્ફળ ગયાં છે. મેડિકલ વિદ્યાર્થીઓને લાગે છે કે તેમનું ભવિષ્ય અનિશ્ચિત છે; જેમ કે રયાન જેકોબ્સ ન્યૂરૉસર્જન બનવા માગે છે, પરંતુ તેનું ભાવિ અનિશ્ચિત છે. મેડિકલનું ભણવાનું અઘરું હોય છે. તેમાં ઘણો પરિશ્રમ કરવો પડે છે અને તે પછી જો ભાવિ અનિશ્ચિત બને તો દુઃખ થાય તે સ્વાભાવિક છે. રયાન જેકોબ્સ કહે છે, “મેં સ્કેલેનબોસ્કમાં સાત વર્ષ અભ્યાસ કર્યો. આથી ઘણું બધું લોહી, પરસેવો અને આંસું વહેવડાવ્યાં. રાતે ઉજાગરા કર્યા. ઘણી વાર મને લાગતું કે હું આ પૂરું જ નહીં કરી શકું.”